Komission asetus (EY) N:o 2198/95, annettu 18 päivänä syyskuuta 1995, tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta annetun neuvoston asetuksen (EY) N:o 774/94 muuttamisesta



Virallinen lehti nro L 221 , 19/09/1995 s. 0003 - 0004



KOMISSION ASETUS (EY) N:o 2198/95, annettu 18 päivänä syyskuuta 1995, tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta annetun neuvoston asetuksen (EY) N:o 774/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94 (1) ja erityisesti sen 8 artiklan, sekä katsoo, että Uruguayn kierroksen monenkeskisten kauppaneuvottelujen yhteydessä tehdyllä maataloussopimuksella, joka hyväksyttiin 22 päivänä joulukuuta 1994 tehdyllä neuvoston päätöksellä (2), muutetaan asetuksen (EY) N:o 774/94 1 artiklassa tarkoitetun kiintiön määrää sekä kaikkia tämän asetuksen soveltamisalaan kuuluvia kiintiöitä koskevia muita edellytyksiä; sen vuoksi olisi mukautettava kyseinen asetus, ja tässä asetuksessa säädetyt toimenpiteet ovat kaikkien kyseisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 774/94 1-6 artikla seuraavasti: "1 artikla 1. CN-koodeihin 0201 ja 0202 kuuluvalle tuoreelle, jäähdytetylle tai jäädytetylle korkealaatuiselle naudanlihalle sekä CN-koodeihin 0206 10 95 ja 0206 29 91 kuuluville tuotteille avataan vuotuinen yhteisön tariffikiintiö, jonka kokonaismäärä on 20 000 tonnia tuotteen painona ilmaistuna. 2. Kiintiössä sovellettava yhteisen tullitariffin tulli vahvistetaan 20 prosentiksi. 2 artikla 1. CN-koodeihin 0203 19 13 ja 0203 29 15 kuuluvalle tuoreelle, jäähdytetylle tai jäädytetylle sianlihalle avataan vuotuinen yhteisön tariffikiintiö, jonka kokonaismäärä on 7 000 tonnia. 2. Kiintiössä sovellettava yhteisen tullitariffin tulli vahvistetaan 0 prosentiksi. 3 artikla 1. CN-koodeihin 0207 41 10, 0207 41 41 ja 0207 41 71 kuuluvalle kananlihalle avataan vuotuinen yhteisön tariffikiintiö, jonka kokonaismäärä on 15 500 tonnia. 2. Kiintiössä sovellettava yhteisen tullitariffin tulli vahvistetaan 0 prosentiksi. 4 artikla 1. CN-koodeihin 0207 42 10, 0207 42 11 ja 0207 42 71 kuuluvalle kalkkunanlihalle avataan vuotuinen yhteisön tariffikiintiö, jonka kokonaismäärä on 2 500 tonnia. 2. Kiintiössä sovellettava yhteisen tullitariffin tulli vahvistetaan 0 prosentiksi. 5 artikla 1. CN-koodeihin 1001 10 00 ja 1001 90 99 kuuluvalle laatuvehnälle avataan vuotuinen yhteisön tariffikiintiö, jonka kokonaismäärä on 300 000 tonnia. 2. Kiintiössä sovellettava yhteisen tullitariffin tulli vahvistetaan 0 prosentiksi. 6 artikla 1. CN-koodeihin 2302 30 10, 2302 30 90, 2302 40 10 ja 2302 40 90 kuuluville vehnän ja muun viljan kuin maissin tai riisin leseille, lesejauhoille ja muille jätetuotteille avataan vuotuinen yhteisön tariffikiintiö, jonka kokonaismäärä on 475 000 tonnia. 2. Kiintiössä sovellettava yhteisen tullitariffin tulli vahvistetaan 30,60 ecuksi tonnilta CN-koodeihin 2302 30 10 ja 2302 40 10 kuuluvien tuotteiden osalta ja 62,25 ecuksi tonnilta CN-koodeihin 2302 30 90 ja 2302 40 90 kuuluvien tuotteiden osalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 91, 8.4.1994, s. 1 (2) EYVL N:o L 336, 23.12.1994, s. 1